CELEX: 62003CJ0089
Language: da
Date: 2003-10-02
Title: Domstolens Dom (Første Afdeling) af 2. oktober 2003. # Kommissionen for De Europæiske Fællesskaber mod Storhertugdømmet Luxembourg. # Traktatbrud - manglende gennemførelse af direktiv 93/15/EØF. # Sag C-89/03.

Sag C-89/03 Kommissionen for De Europæiske FællesskabermodStorhertugdømmet Luxembourg
            «Traktatbrud  –  manglende gennemførelse af direktiv 93/15/EØF»
            
               
                  Domstolens dom (Første Afdeling) af 2. oktober 2003
                     
               
               
            
                   
               
               
            
            Sammendrag af dom
         
         
                  
                  Medlemsstater  –  forpligtelser  –  gennemførelse af direktiver  –  traktatbrud  –  begrundelse med henvisning til den nationale retsorden  –  ulovlig (Art. 226 EF) 
      

      
      
      
      
      
      
      
      
      
      
      
      
      
      
      
            
            DOMSTOLENS DOM (Første Afdeling)2. oktober 2003(1)
         
         
               »Traktatbrud  –  manglende gennemførelse af direktiv 93/15/EØF«
               
             I sag C-89/03, 
            
            
             Kommissionen for De Europæiske Fællesskaber  ved L. Ström og B. Stromsky, som befuldmægtigede, og med valgt adresse i Luxembourg,
            
            
            sagsøger, 
            
            mod
             Storhertugdømmet Luxembourg  ved S. Schreiner, som befuldmægtiget,
            
            sagsøgt, 
            
             angående en påstand om, at det fastslås, at Storhertugdømmet Luxembourg har tilsidesat sine forpligtelser i henhold til Rådets
            direktiv 93/15/EØF af 5. april 1993 om harmonisering af bestemmelserne om markedsføring af og kontrol med eksplosivstoffer
            til civil brug (EFT L 121, s. 20), idet det ikke har sat alle de love og administrative bestemmelser i kraft, der er nødvendige
            for at efterkomme direktivet, eller i hvert fald ikke har underrettet Kommissionen herom,
             har
            
            DOMSTOLEN (Første Afdeling),,
            
             sammensat af afdelingsformanden, M. Wathelet, og dommerne P. Jann og A. Rosas (refererende dommer), 
            
             generaladvokat: D. Ruiz-Jarabo Colomer justitssekretær: R. Grass, 
            
            
            
            
            og idet Domstolen efter at have hørt generaladvokaten har besluttet, at sagen skal pådømmes uden forslag til afgørelse,
         afsagt følgende
         
         
         Dom
         1
            
          Ved stævning indleveret til Domstolens Justitskontor den 27. februar 2003 har Kommissionen for De Europæiske Fællesskaber
         i medfør af artikel 226 EF anlagt sag med påstand om, at det fastslås, at Storhertugdømmet Luxembourg har tilsidesat sine
         forpligtelser i henhold til Rådets direktiv 93/15/EØF af 5. april 1993 om harmonisering af bestemmelserne om markedsføring
         af og kontrol med eksplosivstoffer til civil brug (EFT L 121, s. 20), idet det ikke har sat alle de love og administrative
         bestemmelser i kraft, der er nødvendige for at efterkomme direktivet, eller i hvert fald ikke har underrettet Kommissionen
         herom. 
         
         
         
         2
            
          I henhold til artikel 19, stk. 1, i direktiv 93/15 skulle medlemsstaterne sætte de nødvendige bestemmelser i kraft for at
         efterkomme direktivets artikel 9-14 inden den 30. september 1993. I henhold til artikel 19, stk. 2, skulle medlemsstaterne
         inden den 30. juni 1994 vedtage og offentliggøre de nødvendige love og administrative bestemmelser for at efterkomme de bestemmelser,
         der ikke er nævnt i stk. 1. De skulle straks underrette Kommissionen herom og anvende disse bestemmelser fra den 1. januar
         1995. 
         
         
         
         3
            
          Da Kommissionen fandt, at direktiv 93/15 ikke var blevet gennemført i luxembourgsk ret inden for den fastsatte frist, indledte
         den traktatbrudsproceduren. Efter at Kommissionen i en åbningsskrivelse havde anmodet Storhertugdømmet Luxembourg om at fremkomme
         med sine bemærkninger, fremsatte Kommissionen den 27. juni 2002 en begrundet udtalelse, hvori den opfordrede medlemsstaten
         til at træffe de nødvendige foranstaltninger for at efterkomme direktivet inden for en frist på to måneder fra meddelelsen
         af udtalelsen. Da de oplysninger, Kommissionen modtog fra de luxembourgske myndigheder, viste, at gennemførelsen af direktiv
         93/15 endnu ikke var sket, besluttede Kommissionen at anlægge nærværende sag. 
         
         
         
         4
            
          Uden at bestride forsinkelsen med gennemførelsen af direktiv 93/15 har de luxembourgske myndigheder gjort gældende, at forsinkelsen
         skyldtes en ny kompetencefordeling mellem ministerier på området for eksplosivstoffer til civil brug. Efter etableringen af
         denne kompetencefordeling er et lovforslag om gennemførelsen af nævnte direktiv under udarbejdelse. 
         
         
         
         5
            
          I den forbindelse er det tilstrækkeligt at bemærke, at det følger af fast retspraksis, at en medlemsstat ikke kan påberåbe
         sig forhold i sin nationale retsorden eller praktiske vanskeligheder til støtte for manglende gennemførelse inden for de fastsatte
         frister (jf. i denne retning dom af 8.6.1993, sag C-52/91, Kommissionen mod Nederlandene, Sml. I, s. 3069, præmis 36, og af
         14.11.2002, sag C-140/00, Kommissionen mod Det Forenede Kongerige, Sml. I, s. 10379, præmis 60).  
         
         
         
         6
            
          Under disse omstændigheder bør der gives Kommissionen medhold i dens påstand. 
         
         
         
         7
            
          Det skal herefter fastslås, Storhertugdømmet Luxembourg har tilsidesat sine forpligtelser i henhold til direktiv 93/15, idet
         det ikke inden for den fastsatte frist har vedtaget de love og administrative bestemmelser, der er nødvendige for at efterkomme
         direktivet. 
         
         
         Sagens omkostninger
         8
            
          I henhold til procesreglementets artikel 69, stk. 2, pålægges det den tabende part at betale sagens omkostninger, hvis der
         er nedlagt påstand herom. Da Kommissionen har nedlagt påstand om, at Storhertugdømmet Luxembourg tilpligtes at betale sagens
         omkostninger og Storhertugdømmet Luxembourg har tabt sagen, bør Storhertugdømmet Luxembourg pålægges at betale sagens omkostninger.
         
         
         
         På grundlag af disse præmisser udtaler og bestemmer 
         
         
         
            
            DOMSTOLEN (Første Afdeling)
         
         
         
         
            
            
            
               1)
                   Storhertugdømmet Luxembourg har tilsidesat sine forpligtelser i henhold til Rådets direktiv 93/15/EØF af 5. april 1993 om
                     harmonisering af bestemmelserne om markedsføring af og kontrol med eksplosivstoffer til civil brug, idet det ikke inden for
                     den fastsatte frist har vedtaget alle de love og administrative bestemmelser, der er nødvendige for at efterkomme direktivet.
                       
                  
               
            
            
            
            
               2)
                   Storhertugdømmet Luxembourg betaler sagens omkostninger.  
               
            
            
                  Wathelet
               
               
                  Jann 
               
               
                  Rosas 
               
            
                  
               
               
                  
               
               
                  
               
            
                  
               
               
                  
               
               
                  
               
            
                  
               
               
                  
               
               
                  
               
            
                  
               
               
                  
               
               
                  
               
            
            
            
            
            
            
            
            
         
         
          Afsagt i offentligt retsmøde i Luxembourg den 2. oktober 2003.
         
         
         
         
                  R. Grass
               
               
                  M. Wathelet
               
            
         
         
         
                  Justitssekretær
               
               
                  Formand for Første Afdeling
               
            
      
      
          1 –
            
            Processprog: fransk.